***NAV IT***

**Konkurransepreget dialog**

***(FOA DEL III)***

***Kun for inviterte tilbydere etter prekvalifisering***

***20-6572 Managed Security Service***

***Versjon 1.0***

**INNHOLD**

Del I Betingelser for konkurransen 3

1 Informasjon om anskaffelsen 3

1.1 Anskaffelsens mål/formål 3

1.2 Anskaffelsens omfang 3

1.3 Dokumentstruktur 3

2 Generelt om gjennomføringen av konkurransen 3

2.1 Planlagt fremdrift 3

2.2 Kommunikasjon med Oppdragsgiver 3

2.3 Avvik 4

3 Gjennomføringen av dialogfasen 4

3.1 Innledning 4

3.2 Gjenstand for dialogen 5

3.3 Dialogen kan gjennomføres i flere faser 5

3.4 Avslutningen av dialogen 5

4 Gjennomføringen av tilbudsfasen 5

4.1 Endelig tilbud 5

4.2 Krav til endelig tilbud 5

4.2.1 Tilbudsfrist 5

4.2.2 Vedståelsesfrist 5

4.2.3 Levering av tilbud i Mercell-portalen 6

4.2.4 Priser 6

4.2.5 Endre og tilbakekalle tilbud 6

4.2.6 Krav til tilbudets innhold og utforming 6

4.3 Endring i konkurransegrunnlaget 7

4.4 Oppdragsgivers behandling av de endelige tilbudene 7

4.4.1 Avvising av tilbud 7

4.4.2 Avklaringer, presiseringer og optimering av endelig tilbud 7

5 Avgjørelsen av konkurransen 8

5.1 Tildelingskriterier 8

5.2 Innstilling på kontraktstildeling 9

5.3 Opplysningsplikt 9

6 Øvrige bestemmelser 9

6.1 Lønns- og arbeidsvilkår 9

6.2 Offentlighet 9

6.3 Taushetsplikt 10

6.4 Habilitet 10

6.5 Kostnader 10

Del I Betingelser for konkurransen

# Informasjon om anskaffelsen

## Anskaffelsens mål/formål

Det henvises her til Kvalifikasjonsgrunnlaget.

Kontrakten skal reguleres av vedlagte kontraktsvilkår med bilag, jf. konkurranse­grunnlagets Del II og III, med eventuelle endringer etter dialogen mellom oppdragsgiver og leverandørene.

## Anskaffelsens omfang

Det henvises her til Kvalifikasjonsgrunnlaget.

## Dokumentstruktur

Konkurransegrunnlaget består av følgende dokumenter:

* Del I Betingelser for konkurransen (dette dokumentet)
* Del II Generelle kontraktsvilkår
* Del III Bilag

Dokumentene i konkurransegrunnlaget er utgangspunktet for gjennomføringen av konkurransen. I den grad det er behov for å gjøre endringer i dokumentene som følge av dialogen mellom partene, skal disse endringene inntas i dokumentene eller legges til som nye dokumenter i konkurransegrunnlaget.

# Generelt om gjennomføringen av konkurransen

## Planlagt fremdrift

Det er lagt opp til følgende tidsplan for gjennomføring av konkurransen frem til kontrakt inngås. Bortsett fra” Tilbudsfrist” er datoene nedenfor foreløpige.

|  |  |
| --- | --- |
| **Planlagte milepæler** | **Frister** |
| Frist for innlevering av første løsningsforslag | Fremgår av Mercell-portalen |
| Tilbudsfrist | Fremgår av Mercell-portalen |
| Kontrakt inngås | 5.2.2021 |

## Kommunikasjon med Oppdragsgiver

All kommunikasjon i prosessen skal foregå via Mercell-portalen.

## Avvik

Alle avvik fra konkurransegrunnlaget skal være presise, entydige og klart fremgå av løsningsforslaget og tilbudet. Leverandøren har risikoen for uklarheter i løsningsforslaget og tilbudet, jf. FOA § 23-3 (2).

Oppdragsgiver vil avvise løsningsforslag og tilbud som inneholder vesentlige avvik fra anskaffelsesdokumentene, herunder kravspesifikasjonen og kontraktsvilkårene, jf. FOA § 24-8 (1) bokstav b. Løsningsforslag som inneholder vesentlige avvik fra anskaffelsesdokumentene vil bli avvist før dialogen starter, jf. retningslinjer fra Difi og Nærings- og fiskeridepartementet vedrørende dette.

Ved avvik vil det i vesentlighetsvurderingen blant annet ses hen til hvor stort avviket er, hvor viktig forholdet det avvikes fra er, om risiko forskyves i oppdragsgivers disfavør ut fra oppdragsgivers forutsetninger i konkurransegrunnlaget, og i hvilken grad avviket vil kunne forrykke konkurransen (gi konkurransefordeler). Dersom tilbudet inneholder flere avvik som hver for seg ikke er vesentlige, kan det likevel etter en konkret vurdering føre til at avvikene samlet sett anses som vesentlige.

Eventuelle avvik fra kontraktsvilkårene i Konkurransegrunnlagets del II skal spesifiseres og prissettes av leverandøren i Del III Bilag [4 Priser og betalingsbetingelser]. Oppdragsgiver vil selv vurdere leverandørens prissetting av avvik, samt prise avvik som har økonomisk konsekvens som leverandør ikke selv har priset.

Avvik som har økonomisk konsekvens for Oppdragsgiver og som kan prissettes vil medføre tillegg i pris når tilbudene evalueres.

# Gjennomføringen av dialogfasen

## Innledning

Formålet med dialogen er å identifisere og definere hvordan Oppdragsgivers behov best kan oppfylles. Målet er å få best mulig kunnskap om mulighetsrommet og gode forslag til løsninger, slik at det kan utarbeides en endelig kravspesifikasjon som er fremtidsrettet og som gir leverandør og NAV en god måte å samarbeide på, samt en kontinuerlig utvikling av løsningene.

Dialogen skal gjennomføres på norsk.

Oppdragsgiver anslår at det vil være omtrent 2-4 dialogmøter med hver leverandør i denne konkurransen. Etter dialogmøtene vil Oppdragsgiver sende ut en beskrivelse av hva som ønskes diskutert i neste møte. NAV vil også be om oppdaterte løsningsforslag fra leverandørene etter hvert som konkurransedokumentene utvikles.

Opplysninger om endringer, tillegg, rettelser og suppleringer av konkurransedokumentene kunngjøres elektronisk via Mercell-portalen. Ved rettelser og endringer vil dette vises som en ny versjon av konkurransen. Eventuelle tilleggsopplysninger vil fremkomme i fanebladet «Kommunikasjon» i underfanebladet «Tilleggsinformasjon» i Mercell-portalen. Leverandører som er invitert til å delta i dialogen får en melding via e-post om at det er gitt tilleggsopplysninger i konkurransen, eller at det har skjedd rettelser/endringer. Leverandør kan da følge lenken i denne meldingen for å komme inn på den aktuelle konkurransen i Mercell-portalen.

## Gjenstand for dialogen

Tilbyder og Oppdragsgiver kan drøfte alle sidene av anskaffelsen i dialogen. Dette innebærer at dialogen for eksempel kan omhandle tekniske, økonomiske og rettslige aspekter ved anskaffelsen, samt pris, tekniske løsninger og kontraktsvilkår.

## Dialogen kan gjennomføres i flere faser

Oppdragsgiver forbeholder seg retten til å gjennomføre dialogen i flere faser, og redusere antall løsninger det skal gjennomføres dialog om. En eventuell reduksjon av løsninger vil skje på bakgrunn av tildelingskriteriene.

Oppdragsgiver skal snarest mulig gi leverandørene som har fått sine løsninger forkastet en skriftlig meddelelse om dette, med en kort begrunnelse.

## Avslutningen av dialogen

Oppdragsgiver avslutter dialogen når han har funnet en eller flere løsninger som kan oppfylle hans behov. Det skal inngås egen databehandleravtale i henhold til krav etter gjeldende personvernregelverk. Forhandlinger om databehandleravtalens innhold vil starte før innlevering av tilbud på slutten av dialogfasen.

NAV har lagt ved vårt utkast til databehandleravtale som bilag

# Gjennomføringen av tilbudsfasen

## Endelig tilbud

I tilbudsfasen skal Oppdragsgiver, etter avslutning av dialogen, invitere de gjenværende leverandørene til å gi endelig tilbud basert på løsningene som de har fremlagt og presisert i dialogen.

De endelige tilbudene er bindende og skal inneholde alle elementene som er obligatoriske og nødvendige for å gjennomføre løsningene.

Tildelingen av kontrakt vil skje etter kriteriene fastsatt i dette dokumentet punkt 4.1.

## Krav til endelig tilbud

### Tilbudsfrist

Tilbudet skal være levert i Mercell-portalen før utløpet av den angitte tilbudsfristen, jf. punkt 1.4.

### Vedståelsesfrist

Leverandøren er bundet av tilbudet til det tidspunkt som fremgår av Mercell-portalen.

### Levering av tilbud i Mercell-portalen

Alle tilbud skal leveres elektronisk via Mercell-portalen, www.mercell.no, på konkurranse som er navngitt med «tilbudsinnlevering». Velg fanebladet «Gi tilbud» og last opp tilbudsdokumentene.

Dersom leverandør har spørsmål knyttet til funksjonalitet i verktøyet, for eksempel hvordan en gir tilbud, kan Mercell Support kontaktes på tlf: 21 01 88 60, eller på e-post til: support@mercell.com.

Leverandør vil under innleveringsprosessen kunne bli bedt om en elektronisk signatur for å bekrefte at det er aktuell virksomhet som har sendt inn tilbudet. Elektronisk signatur kan leverandør skaffe på www.commfides.com, www.buypass.no eller www.bankid.no.

### Priser

Tilbudets priser skal oppgis i eget prisbilag, jf. Del III Bilag 4.

Alle priser skal oppgis inklusiv merverdiavgift.

Dersom det er motstrid mellom opplysningene i prisbilaget og i tilbudsbrevet, har opplysningene i tilbudsbrevet forrang.

### Endre og tilbakekalle tilbud

Et tilbud kan tilbakekalles eller endres inntil tilbudsfristens utløp. Dette gjøres gjennom å endre det leverte tilbudet i Mercell-portalen. Det sist leverte tilbudet regnes som det endelige tilbudet.

### Krav til tilbudets innhold og utforming

#### Krav til tilbudets innhold

Komplett tilbud skal ha følgende disposisjon og bestå av følgende elementer under fanebladet «Dokumenter» i Mercell-portalen:

1. Tilbudsbrev med følgende:
* Dato
* Signatur (undertegnet av person med fullmakt til å binde leverandøren, eksempelvis i henhold til angivelse i firmaattest)
* Foretakets navn og organisasjonsnummer
* Navn, telefonnummer og e-postadresse til kontaktperson
1. Tilbud i form av utfylte bilag til kontrakten jf. Del III. Følgende bilag skal fylles ut:
	1. Bilag 2 Leverandørens løsningsspesifikasjon, som er leverandørens svar på Oppdragsgivers kravspesifikasjon (jf. Bilag 1). Alle svar skal gis under de respektive punktene og ikke i form av kryssreferanser, med mindre annet fremgår av kravspesifikasjonen.
	2. Bilag 4 Priser og betalingsbetingelser
	3. Bilag5 [for eksempel Prosjektorganisering]
	4. Bilag 6 [for eksempel Fremdriftsplan]

#### Krav til utforming av tilbudet

Tilbudet skal være utformet på norsk, hvis ikke annet er anført.

* Tilbudet skal leveres i følgende antall eksemplarer:
1 usladdet originalversjon
* 1 sladdet versjon i PDF-fil, der opplysninger unntatt offentlighet er sladdet. Denne versjonen skal ikke være redigerbar
* 1 redigerbar sladdet versjon i Word-fil. Denne versjonen merkes på en slik måte at opplysninger som er unntatt offentlighet er lesbare (f.eks. understrekning eller fargemerking av teksten).

Brosjyrer og annet reklamemateriell skal ikke inngå i noen deler av tilbudet.

## Endring i konkurransegrunnlaget

Innen tilbudsfristens utløp kan Oppdragsgiver foreta endringer som ikke er vesentlige i konkurranse­grunnlaget, jf. FOA § 14-2.

Opplysninger om rettelser, suppleringer og endringer kunngjøres elektronisk via Mercell-portalen. Ved rettelser og endringer vil dette vises som en ny versjon av konkurransen.

Eventuelle tilleggsopplysninger vil fremkomme i fanebladet «Kommunikasjon» i underfanebladet «Tilleggsinformasjon» i Mercell-portalen. Leverandører som er invitert til å inngi tilbud vil også få en melding via e-post om at det er gitt tilleggsopplysninger i konkurransen, eller at det har skjedd rettelser/endringer. Leverandør kan da følge linken i denne meldingen for å komme inn på den aktuelle konkurransen i Mercell-portalen.

Oppdragsgiver kan gi en forlengelse av tilbudsfristen dersom endringer kommer så sent at det blir vanskelig for leverandørene å ta hensyn til det i tilbudet.

## Oppdragsgivers behandling av de endelige tilbudene

### Avvising av tilbud

Oppdragsgiver skal i henhold til FOA §§ 24-1 (1) og 24-8 (1) avvise tilbud som:

* ikke er mottatt innen tilbudsfristen,
* er levert i strid med kravene til kommunikasjonsmiddel,
* ikke kan anses bindende,
* inneholder vesentlige avvik fra anskaffelsesdokumentene,
* er unormalt lavt i forhold til ytelsen, fordi det ikke oppfyller bestemmelser om miljø, arbeidsforhold og sosiale forhold som følger av nasjonale regler, EØS-regler, tariffavtaler eller internasjonale avtaler som angitt i FOA vedlegg 5.

Videre kan Oppdragsgiver avvise et tilbud av grunner som nevnt i FOA §§ 24-1 (2) og 24-8 (2).

### Avklaringer, presiseringer og optimering av endelig tilbud

Det er ikke tillat å forhandle om det endelige tilbudet.

På forespørsel fra Oppdragsgiver kan imidlertid leverandørene avklare, presisere og optimere tilbudene sine.

Avklaringene kan ikke innebære endringer i grunnleggende sider ved tilbudene eller anskaffelsesdokumentene, inkludert behovene og kravene oppdragsgiveren har fastsatt, dersom det er sannsynlig at slike endringer fører til konkurransevridning eller forskjellsbehandling.

Oppdragsgiveren kan ferdigforhandle kontraktsvilkårene med den valgte leverandøren for å få bekreftet finansielle forpliktelser eller andre vilkår i tilbudet. Forhandlingene kan ikke føre til endringer i grunnleggende sider ved tilbudet eller anskaffelsesdokumentene, inkludert behovene og kravene oppdragsgiveren har fastsatt, dersom det er risiko for at slike endringer fører til konkurransevridning eller forskjellsbehandling.

# Avgjørelsen av konkurransen

## Tildelingskriterier

|  |  |  |
| --- | --- | --- |
| **Tildelingskriterier** | **Vekt** | **Dokumentasjonskrav** |
| **Pris**, herunder:Totalpris beregnet over 6 år og eventuelle avvik fra konkurransedokumentene som har økonomisk betydning for Oppdragsgiver. | 40% | Utfylt Bilag 4 Priser og betalingsbetingelser |
| **Kvalitet**, herunder:* Kvalitet på løsningen vist gjennom oppfyllelse av oppdragsgivers behov for sikkerhetsovervåkning, slik det er beskrevet i Bilag 1, samt besvarelse av alle v-kravene i Bilag 1, også de som er fastsatt under dialogfasen
* Oppdragsforståelse
 | 60% | Leverandørens besvarelse av *Bilag 1* |

Vurderingen av leverandørene vil foregå på følgende måte: Leverandørene gis en karakter for hvert tildelingskriterium på en poengskala fra 0 til 10 der 10 er best. Hver av disse karakterene blir multiplisert med gjeldende vekttall.

## Innstilling på kontraktstildeling

Oppdragsgiveren vil skriftlig og samtidig gi berørte leverandører en meddelelse om valget av leverandør før kontrakten inngås. Oppdragsgiveren vil gi en begrunnelse for valget og angi karensperioden i meddelelsen.

## Opplysningsplikt

Oppdragsgiver skal gi en skriftlig meddelelse med en kort begrunnelse dersom:

* Tilbudet avvises,
* Oppdragsgiver beslutter å avlyse konkurransen

# Øvrige bestemmelser

## Lønns- og arbeidsvilkår

Gjennom Forskrift om lønns- og arbeidsvilkår i offentlige kontrakter, FOR 2008-02-08 nr 112, er Oppdragsgiver forpliktet til å stille kontraktskrav vedrørende lønns- og arbeidsvilkår i forbindelse med tjenestekontrakter. NAV stiller således krav vedrørende lønns- og arbeidsvilkår i sine tjenestekontrakter, se avtalevilkårene i konkurransegrunnlagets del II, punkt 4.1.4.

## Offentlighet

For allmennhetens innsyn i tilbud og anskaffelsesprotokoll gjelder offentleglova (lov av 19. mai 2006 nr. 16) § 23.

Ved en eventuell anmodning om innsyn i tilbudet, vil i utgangspunktet kun taushetsbelagte opplysninger (forretningshemmeligheter) kunne unntas offentlighet. Leverandør bes derfor levere en sladdet versjon av tilbudet, jf. punkt 2.9.2. Det gjøres oppmerksom på at de opplysninger leverandør markerer som taushetsbelagte kun vil være veiledende for Oppdragsgiver, da Oppdragsgiver er forpliktet til å gjøre en selvstendig vurdering av hvilke opplysninger som kan utgis.

## Taushetsplikt

Oppdragsgiver og hans ansatte plikter i henhold til regler om taushetsplikt å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold som det vil være av konkurransemessig betydning å hemmeligholde, av hensyn til den opplysningen angår.

## Habilitet

Reglene om habilitet i forvaltningsloven § 6 til § 10 gjelder for denne anskaffelsen.

## Kostnader

Kostnader som leverandøren pådrar seg ved å delta i konkurransen er Oppdragsgiver uvedkommende.